[{"text_idx": "#000002", "text": "Programa honen nondik norakoak lehenagotik ere badauzkazue azalduta Bizilanen. Hala ere, ez dator txarto berriro gogoratzea eta artikulu batean puntu garrantzitsuenak propio lantzea. Aurreko artikuluak kontsultatu nahi badituzue..."}, {"text_idx": "#000003", "text": "Informazioa eta gomendioak alarma egoerarakoZaintza betebeharrak: jardunaldi murrizketa eta diru-laguntzakZer egin seme-alabak eskolan kutsatuz gero?"}, {"text_idx": "#000010", "text": "\u2014 Covid-19 dela eta agintaritzak zentroak ixten baditu: eskolak, eguneko zentroak..."}, {"text_idx": "#000014", "text": "\u21d2 Mecuida programarekin, bestetik, jardunaldia ikusi dugun moduan moldatzeko ez ezik, ondorengo lan baldintzak ere moldatzeko aukera zabaldu zen, beti ere lana eta familia bateratzeko helburuaz:"}, {"text_idx": "#000021", "text": "Lehen esan dugunez, jardunaldia murrizten badugu, soldata ere hein berean murriztuko zaigu."}, {"text_idx": "#000022", "text": "Legeak dioenez, langilearen eskumena da jardunaldiaren moldaketa edo murrizketa hauek eskatzea. Beraz, guri dagokigu enpresari ze nolako moldaketa beharko genukeen mahaigaineratzea. Honen aurrean, enpresak baiezkoa eman liezaguke edo beste proposamen bat egin. Jakina, ezezkoa ere eman diezagukete."}, {"text_idx": "#000023", "text": "Beste kasu batzuetan bezala, honetan ere legea enpresa eta langilea akordioetara heltzen ahalegindu behar direla esatera mugatzen da, baina jakin badakigu horrelako deialdiak ze hutsalak diren. Horrelakoetan -akordiorik lotu ezean, hau da, enpresak uko egingo balu-, ematen den aukera da epaitegietara eramatea."}, {"text_idx": "#000025", "text": "Urgentziazko prozedura da hau. Nahiz eta tarteak laburrak izan (salaketa onartu eta hurrengo bost egunetan bista gauzatu behar da, ebazpena emateko epea hiru egunetakoa da), hasierako proposamena egin genuenetik, denbora nahikotxo pasatu ahal da, zaintza premiei ezin aurre eginda."}, {"text_idx": "#000027", "text": "Sektore publikoko langileak hiru multzotan daude bereziturik edo, bestela esanda, hiru figura existitzen dira sektore publikoan lan harremanei dagokienez:"}, {"text_idx": "#000029", "text": "Zalantza handiak daude Mecuida programa sektore publikoan aplikagarria ote den, oraindik argitu ez diren zalantzak, alegia. Mecuida programa finkatu zuen artikulura joz gero, zera dio: aplikatuko zaiela \u201cinoren konturako langileei\u201d (\u201cpersonas trabajadoras por cuenta ajena\u201d). Honela, hitzez hitz hartzen badugu, langile laboralei baino ez litzaieke aplikatuko."}, {"text_idx": "#000032", "text": "Zer egin seme-alabak eskolan kutsatuz gero?"}]